
	[bookmark: nev]MÜLLER PÉTER
Mérnök Informatikus
MSc, 2. félév
Pécsi Tudományegyetem
Pollack Mihály Műszaki és Informatikai Kar
	






Témavezető:
	Dr. Schiffer Ádám
egyetemi adjunktus, PTE PMMIK




Valós idejű intelligens szemmozgás követő rendszer fejlesztése

A TDK dolgozat témája a szemmozgás követésére képes, intelligens kamerát alkalmazó rendszer megtervezése és fejlesztése. Az elkészített rendszer feladata, hogy kövesse a vizsgált személy tekintetét, képes legyen a pupilla középpont megtalálására, a pupillaközépponti koordinátáinak valós időben történő kiértékelésére, annak útját időben indikálja, valamint megjelenítse azt egy másik képernyőn.
A feladat elvégzésére egy pályázat során elnyert intelligens eszköz, az NI 1774C Smart Camera került felhasználásra. Az eszköz kínálta lehetőségeket kihasználva, a kamerán történő valós idejű feldolgozásra és egyéni alkalmazás futtatására helyeződött a hangsúly, ezzel is csökkentve a manuális beavatkozás mértékét. A fejlesztés során felhasznált fejlesztő környezet az NI által forgalmazott LabVIEW, és a projekthez szükséges kiegészítő a modul, a Vision Builder AI. A fejlesztőkörnyezet lehetőséget nyújt a kamera közvetlen vezérlésére, állapotgráf tervezésére, és segítségével alkalmazhatók a Vision Development és Assistant modul kínálta eszközkészletek is.
A vizsgálat egyénileg tervezett és előkészített, a mérési folyamatot megkönnyítő és a pontosságot növelő eszközökkel kiegészített komplex mérési körre épül. Ennek részeit képezik az egyéni tervek alapján készített eszközök, mint az áll- és kameratartó, valamint a méréshez készített kalibrációs pontok, ábrák. A dolgozat betekintést nyújt a fejlesztés fázisaiba, ami magába foglalja a mintaillesztési és pupillaközéppont keresési eljárást, valamint az alkalmazott koordináta transzformációt. Tárgyalja a mérési folyamat menetét, a megtekintésre bemutatott ábrákat és azok felhasználást, valamint a tetszőleges bejárásra szolgáló képek eredményét.
A mérések elvégzése után az alkalmazás utólag is lehetőséget biztosít a mentett mérési eredmények importálására az újbóli kiértékeléshez.



